**III KLASIŲ MOKINIŲ**

**LIETUVIŲ (VALSTYBINĖS) KALBOS OLIMPIADOS TESTAS**

|  |
| --- |
|  |
|  |  |

**2014-03-28**

**I DALIS. TEKSTO SUVOKIMO UŽDUOTIS**

**Atidžiai perskaityk tekstą ir atsakyk į klausimus.**

Kartą gyveno puodelis su neužmirštuolėmis. Neužmirštuoles buvo tapiusi talentingo dailininko ranka, ir jos labai tuo didžiavosi. Buvo kuo: gėlytės žvelgė į visus melsvomis akelėmis taip nekaltai ir nuoširdžiai, lyg būtų ką tik nuskintos.

Puodeliui klojosi ne taip lengvai. Rytais jis prakaituodavo nuo karštos arbatos, paskui patekdavo į kriauklę tarp kitų nešvarių indų, o kartą išslydo šeimininkei iš rankų ir tapo truputėlį įskilęs... Kitiems indams jis pasakodavo esąs šiek tiek ypatingas, nes parvežtas iš labai toli ir žmonėms žadinąs malonius prisiminimus.

– Jie galėtų man būti atidesni, – puškėdavo senolis. – Jie manęs visai nesaugo. Tiesą sakant, norėčiau kiek atsipūsti, o ne rytą vakarą dirbti...

– Esi tikras bambeklis, – nusijuokdavo neužmirštuolės. – Ir ko tau vis negerai? Pažiūrėk į mus: nei skundžiamės, nei pykstame, o juk esame bendraamžės. Jei nori žinoti, žmonės tave myli ir vertina tik dėl mūsų!

Vieną kartą puodelis ir gėlytės ne juokais susiginčijo. Puodelis pasakė, kad jos niekam nereikalingos. Neužmirštuolės užpyko:

– Jei taip, tai lik sveikas!

– Apsieisiu ir be jūsų. Neketinu atsiprašinėti. Kam svarbios kažkokios gėlytės ant mano šono?

Neužmirštuolėms buvo nelengva atsiplėšti nuo molinio puodelio šono. O kai pavyko, jos nuplasnojo tolyn lyg žydras drugelis, o štai puodelis... Staiga liko toks neišvaizdus, kad kažkas nunešė jį į sandėliuką ir pastatė ant lentynos: gal kam nors dar pravers.

Tamsiame sandėliuke apie prabėgusį laiką galėjai spręsti tik iš besikaupiančių dulkių. Poilsis puodeliui greitai atsibodo, ir jam pasidarė beviltiškai liūdna. Dabar jis ilgėjosi netgi karštos arbatos!

O kaip sekėsi neužmirštuolėms? Jos pabandė įsikurti gėlyne, bet... niekas jų nepriėmė! „Jūs – netikros, ir jums čia ne vieta“, – sakė gėlės. Mėgino įsisprausti į pasakų knygą, bet jų vos neprarijo nupieštas piktas vilkas. „Mums pakanka savų iliustracijų“, – abejingai šnarėjo knygos lapai. Neužmirštuolių kratėsi net balta staltiesė, kurios kampą jos troško papuošti: „Aš norėčiau, kad jūs būtumėt išsiuvinėtos…“

– Gal be reikalo palikome tą puodelį? – susimąstė neužmirštuolės. – Šiaip ar taip, jis buvo neblogas. Įdomu, kaip jam be mūsų sekasi?

Nusiminusį ir apdulkėjusį puodelį neužmirštuolės surado sandėliuke. Surado ir... tvirtai apkabino.

– Oi, kas gi išmetė mano mėgstamiausią puodelį?! – suplojo rankomis rytą duris pravėrusi šeimininkė. – O aš maniau, kad tu, mielasis, būsi sudužęs...

Rūpestingai nupraustas nelaimėlis atsidūrė ant stalo. Netrukus jame vėl garavo kvapni arbata. O žydrosios neužmirštuolės švieste švietė, lyg ką tik nuskintos. Ar man pasirodė, ar iš tiesų jos prieš akimirką šelmiškai mirktelėjo? Turbūt kalta per karšta arbata – juk gerai žinau, kad taip negali būti...

Pagal Oną Jautakę. Puodelis su neužmirštuolėmis. V., 2009, p. 14–16

**Klausimai**

|  |
| --- |
| Čia rašo vertintojai |
| I | II |
|  |  |
|  |  |

**1**. **Neužmirštuolės – tai:**

A. Medžiai.

B. Gėlės.

C. Žolė.

**2. Neužmirštuolės didžiavosi:**

A. Nes buvo ką tik nuskintos.

B. Nes gyveno kartu su puodeliu.

C. Nes jas piešė talentingas dailininkas.

|  |
| --- |
| Čia rašo vertintojai |
| I | II |
|  |  |
|  |  |
|  |  |
|  |  |
|  |  |

**3. Puodelis sakė, kad jis ypatingas:**

A. Nes daug dirba.

B. Nes žmonėms kelia malonius prisiminimus.

C. Nes yra šiek tiek įskilęs.

**4. Neužmirštuolės buvo:**

A. Ant puodelio šono.

B. Ant lėkštutės krašto.

C. Pasakų knygoje.

**5. Kaip supranti pasakymą „Esi tikras bambeklis“?**

A. Labai garsiai kalba.

B. Būna nepatenkintas ir nuolat skundžiasi.

C. Daug kalba.

**6. Puodelis ir neužmirštuolės susipyko:**

A. Nes žmonės jų nemylėjo.

B. Nes neužmirštuolės norėjo iškeliauti.

C. Nes puodelis pasakė, kad neužmirštuolės jam nereikalingos.

**7. Kuris teiginys teisingas?**

A. Be neužmirštuolių puodelis buvo negražus.

B. Likęs vienas puodelis džiaugėsi, kad gali ilgai ilsėtis.

C. Tamsiame sandėliuke puodeliui buvo jauku ir gera.

|  |
| --- |
| Čia rašo vertintojai |
| I | II |
|  |  |
|  |  |
|  |  |

**8. Kodėl neužmirštuolės niekur nerado sau vietos?**

A. Visur buvo nuobodu.

B. Nerado tinkamo gėlyno.

C. Visose vietose buvo nereikalingos ir nevertinamos.

**9. Neužmirštuolės sugrįžo:**

A. Nes norėjo gyventi linksmai ir turtingai.

B. Nes suprato, kad puodelis artimas ir reikalingas.

C. Nesjoms pagailo puodelio.

**10. Ko mus moko ši trumpa istorija?**

A. Mylėti ir vertinti savo artimuosius.

B. Aiškintis, kas yra svarbesnis.

C. Nuolat ieškoti geresnės vietos.

|  |  |  |
| --- | --- | --- |
| I dalies taškų suma (maks. 10) |  |  |

**II DALIS. KALBOS VARTOJIMO UŽDUOTYS**

**1 užduotis. Įrašyk paleistas raides.**

Ant koj\_\_\_tės kepur\_\_\_tė. (Grybas) Medžio šun\_\_\_lis, lino uodeg\_\_\_lė. (Botagas) Dar\_\_\_štus kaip b\_\_\_tė. Iš ž\_\_\_sies avižų neprašyk. Auksinis ob\_\_\_lėlis pro langą šv\_\_\_čia. (Saulė) Bara p\_\_\_das katilą, nors abu j\_\_\_di. Sept\_\_\_ni vieno nelaukia.

|  |  |
| --- | --- |
|  | Čia rašo vertintojai |
|  | I | II |
| Taškų suma (maks. 12) |  |  |

**2 užduotis. Įrašyk tinkamas raides žodžių galūnėse.**

Geltoni saulutės **(kas?)** spindul\_\_\_\_ suspindo medžių šakose. Žiemą lesykloje visada daug **(ko daug?)** paukšč\_\_\_\_. Juodoje **(kur?)** žem\_\_\_\_ balta duona auga. Tą vakarą mama mums sekė **(ką?)** įdomias pasak\_\_\_\_. Ir **(kas?)** gaid\_\_\_\_ savo kieme drąsus. Pavasarį geriu **(ką?)** beržų sult\_\_\_\_.Vasarą būna **(kas?)** šiltos nakt\_\_\_\_. Gerą **(ką?)** žmog\_\_\_\_ visi giria. Mano draugui dvylika **(ko?)** met\_\_\_\_. Ant pečių vaikai turėjo **(ką?)** sunkias kuprin\_\_\_\_. Mergaitės su **(su kuo?)** berniuk\_\_\_\_ sukosi rateliu.Mažiems **(kam?)** paukštel\_\_\_\_ pabėrėme duonos trupinių.

|  |  |
| --- | --- |
|  | Čia rašo vertintojai |
|  | I | II |
| Taškų suma (maks. 12) |  |  |

**3 užduotis. Parink tinkamą žodį ir įrašyk.**

|  |  |
| --- | --- |
| **gerai****viršų****dreba****grindų****kregždžiuko****mažą****suspaudžia****pirštus****akių** | Ji ištiesia ranką, atsargiai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ spurdantį paukščiuką. Šis veržiasi, visas \_\_\_\_\_\_\_\_\_\_\_\_\_\_\_\_\_\_\_\_\_. Vaidutė pajunta, kaip smarkiai daužosi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ širdelė. Nejučia atgniaužia \_\_\_\_\_\_\_\_\_\_\_\_\_\_\_\_. Paukščiukas šauna į \_\_\_\_\_\_\_\_\_\_\_\_\_\_\_\_. Bet atsitrenkia į pastogę ir nukrinta ant \_\_\_\_\_\_\_\_\_\_\_\_\_\_\_\_. Vaidutė neatitraukia nuo kregždžiuko \_\_\_\_\_\_\_\_\_\_\_\_\_\_\_\_\_\_\_. Jis dar nemoka \_\_\_\_\_\_\_\_\_\_\_\_\_\_\_\_\_\_\_\_ skraidyti. Vėl pakyla, bet šį sykį skaudžiai trenkiasi į \_\_\_\_\_\_\_\_\_\_\_\_\_\_\_\_\_\_\_\_\_\_\_ langelį.Pagal A. Zurbą |

|  |  |
| --- | --- |
|  | Čia rašo vertintojai |
|  | I | II |
| Taškų suma (maks. 9) |  |  |

**4 užduotis. Padaryk tinkamą duoto žodžio (veiksmažodžio) formą ir įrašyk.**

Kasdien mes **(įeina)** \_\_\_\_\_\_\_\_\_\_\_\_\_\_\_\_\_\_ į klasę. Vakar tu **(žaidė)** \_\_\_\_\_\_\_\_\_\_\_\_\_\_\_\_\_ stalo žaidimus. Ar jūs **(žino)** \_\_\_\_\_\_\_\_\_\_\_\_\_\_\_\_\_\_\_\_\_\_ teisingą atsakymą? Iš smėlio mes **(pastatys)** \_\_\_\_\_\_\_\_\_\_\_\_\_\_\_\_\_\_\_\_ gražią pilį. Aš labai **(laukia)** \_\_\_\_\_\_\_\_\_\_\_\_\_\_\_\_\_\_\_\_\_\_\_ vasaros atostogų. Ar per Užgavėnes jūs **(keps)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ blynus? Parodyk, kokius grybus tu čia **(renka)** \_\_\_\_\_\_\_\_\_\_\_\_\_\_\_\_\_\_\_\_\_. Man skauda gerklę, todėl aš **(nedainuos)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Buvo jau vėlu ir aš tyliai **(kalbėjo**) \_\_\_\_\_\_\_\_\_\_\_\_\_\_\_\_\_\_\_. Ar jūs **(papuošė)** \_\_\_\_\_\_\_\_\_\_\_\_\_\_\_\_\_\_\_\_\_\_ savo klasę?

|  |  |
| --- | --- |
|  | Čia rašo vertintojai |
|  | I | II |
| Taškų suma (maks. 10) |  |  |

**5 užduotis. Pasirink ir įrašyk tinkamus žodžius (būdvardžius).**

|  |  |
| --- | --- |
| Lapė  | Diržas |
| Rankos | Citrina |
| Vaikai | Pamokos |
| Pyragaitis | Veidas |
| Ugnis | Žiema |
| Medžiai | Žiedas |

**sidabrinis, įdomios, šalta, rūgšti, odinis, saldus, švelnios, gudri, draugiški, karšta, spygliuoti, apvalus**

|  |  |
| --- | --- |
|  | Čia rašo vertintojai |
|  | I | II |
| Taškų suma (maks. 12) |  |  |

|  |  |  |
| --- | --- | --- |
| II dalies taškų suma (maks. 55) |  |  |

**I vertintojas**

 (vardas, pavardė) (parašas)

**II vertintojas**

 (vardas, pavardė) (parašas)